Fuglene ved de danske Fyr i 1918. 
36te Aarsberetning om danske Fugle. 
Ved 
R. Herring. 
I 1918 indsendtes fra 25 af de danske Fyr og Fyrskibe til 
Universitetets Zoologiske Museum ialt 929 Fugle af 57 Arter, 
faldne om Natten i Træktiderne. Sikker Efterretning haves om 
1245 artsbestemte Fugle, idet Prøver af disse ere indsendte. Ifølge 
Fyrmestrenes nøjere Oplysninger er yderligere opsamlet c. 100 
Fugle, hvoraf c. 50 opgaves at have været Drosler, c. 25 Lærker, 
4 Vadefugle, 3 Andefugle, Resten Smaafugle. Nøjere Efterretning 
haves saaledes om c. 1345 Fugles Død ved Fyrene. Ved Fyr¬ 
skibene angives et større Antal at være faldet udenbords, dog 
neppe mere end 3—400. I det hele synes der, at regne efter de 
indkomne Oplysninger, mindst at være faldet omkring 1700 Fugle. 
Ligesom i 1917 skyldes disse lave Tal for en stor Del den 
Omstændighed, at de i forrige Aarsberetning nævnte Fyr og Fyr¬ 
skibe ogsaa i 1918 vedblivende vare slukkede og inddragede paa 
Grund af Verdenskrigen; blandt disse var særlig Inddragelsen af 
Graadybs, Vyls og Horns Revs Fyrskibe af afgørende Betydning. 
De Fyr, hvorfra Fugle indsendtes, vare: 
Sædenstrand Fyr, P. Larsen, Fyrmester (3 Fugle fra 2 Nætter). 
Blaavands Huk Fyr, C. G. Christensen, Fyrmester (227 fra 
13 Nætter). 
Lyngvig Fyr, C. A. Hansen, Fyrmester (13 fra 5 Nætter). 
Bovbjerg Fyr, A. V. Hansen, Fyrmester (39 fra 3 Nætter). 
Lodbjerg Fyr, I.'A. Ten dal, Fyrmester (3 fra 3 Nætter). 
Hanstholm Fyr, H. Roed, Fyrmester (27 fra 1 Nat). 
Rubjerg Knude Fyr, J. C. Boysen, Fyrmester (20 fra 6 Nætter). 
Skagen Fyr, E. Sonne, Fyrmester (9 fra 1 Nat). 
